На основу члана 27. став 5 и члана 132. став 2 Закона о стечају („Службени гласник РС“ бр.104/2009, 99/2011 – др. Закон, 71/2012 – одлука УС, 83/2014, 113/2017, 44/2018 и 95/2018) као и  Националног стандарда  о начину и поступку уновчења имовине стечајног дужника- Национални стандард број 5, Драган Миљковић, као стечајни управник стечајног дужника:   
„ ГРОЧИНГ“ д.о.о. у стечају из  Београда, Устаничка бр.189, 
МБ: 17145207, ПИБ: 101725422, 
ОБЈАВЉУЈЕ
ПОЗИВ ЗА ДОСТАВЉАЊЕ ПОНУДА
за
Вршење услуга процене вредности правног лица и процене вредности имовине стечајног дужника

За потребе утврђивања процењене вредности у поступку продаје проценитељ ће користити следеће методе: 
· процену вредности имовине ликвидационом методом
· процену вредности правног лица према методама које су у складу са Међународним рачуноводствени стандардима, којима се обезбеђује највећа вредност за повериоце.

Проценитељ ће такође :
· извршити процену целисходности продаје стечајног дужника као правног лица у односу на продају имовине стечајног дужника појединачно, 
· саставити и доставити правно мишљење у вези правног статуса имовине која је предмет процене, на основу прибављане документације, све ближе описано у нацрту уговора.

Oдабир најбољег понуђача ће извршити одбор поверилаца у роковима прописаним Националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року, избор понуђача ће извршити стечајни управник.

Заинтересовани понуђачи, односно њихови овлашћени представници, могу добити детаљније информације за израду понуде, као и интегрални текст позива са свим предвиђеним условима на адреси: Драган Миљковић, ул. Нишка бр.7, 11250 Београд - Железник, сваког радног дана од 9 до 16 часова или путем e-mail адресе: dragan.miljkovic.su@gmail.com или на телефон 063 1942304.
Понуде за вршење услуга процене могу се предати најкасније до 15.11.2021. године до 16:00 часова, на адресу:  Драган Миљковић, Нишка бр.7, 11250 Београд - Железник.
